Document ID: 32007R1472

UREDBA KOMISIJE (ES) št. 1472/2007
z dne 13. decembra 2007
o odstopanju, za vinsko leto 2007/2008, od Uredbe (ES) št. 1623/2000 o določitvi podrobnih izvedbenih pravil za Uredbo Sveta (ES) št. 1493/1999 o skupni ureditvi trga za vino ob upoštevanju tržnih mehanizmov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 33 Uredbe,
ob upoštevanju naslednjega:
(1)
Člen 27(3) Uredbe (ES) št. 1493/1999 določa, da morajo vse fizične ali pravne osebe ali skupine oseb, ki proizvajajo vino, dobaviti v destilacijo vse stranske proizvode, ki nastanejo pri proizvodnji vina.
(2)
Uredba Komisije (ES) št. 1623/2000 (2) določa pravila za izvajanje obveznosti destilacije in člen 49 Uredbe nekatere možnosti odstopanja in zlasti, da imajo mali proizvajalci, ki proizvedejo manj kot 80 hl na leto možnost, da namesto obveznosti destilacije pod nadzorom odstranijo stranske proizvode.
(3)
V nekaterih državah članicah je zbiranje stranskih proizvodov nezadostno. Da se to stanje popravi, je zato treba državam članicam dovoliti, da izključi druge kategorije proizvajalcev iz obveznosti destilacije stranskih proizvodov, ki nastanejo pri proizvodnji vina.
(4)
Da se omogoči uporaba odstopanja v celem vinskem letu, se ta uredba začne uporabljati od 1. avgusta 2007.
(5)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Z odstopanjem od člena 49(4)(a) Uredbe (ES) št. 1623/2000 lahko države članice za vinsko leto 2007/2008 za celotno ozemlje ali del ozemlja predvidijo, da lahko proizvajalci, ki v svojih prostorih proizvedejo največ 100 hl, izpolnijo obveznost dobave stranskih proizvodov v destilacijo z odstranitvijo teh proizvodov pod nadzorom.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. avgusta 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. decembra 2007

Labels: 3
17
6